Сербскую перакладчыцу і паэтэсу Даяну Лазаравіч зараз добра ведаюць і ў Беларусі. Зусім маладая літаратарка (толькі-толькі закончыла вучобу ва універсітэце, магістратуры), у апошнія гады яна зарэкамендавала сябе актыўным перакладчыкам беларускай літаратуры на сербскую мову. У Белградзе выйшла некалькі кніг у яе перакладах. Даяна, дарэчы, і сама піша вершы на беларускай мове. Яе творы неаднойчы друкаваліся ў мінскіх перыядычных выданнях. Пісьменніца ўдзельнічае ў розных ініцыятывах па прэзентацыі не толькі беларускай, але і другіх постсавецкіх літаратур у Сербіі. З маладой перакладчыцай і сустрэўся наш карэспандэнт.